Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: a 19/1998. (IV. 8.) FM rendelethez
Paragraph Index: 139

d) Szabadon választott téma: a mesterjelölt által kiválasztott téma megvalósítása a virágkötészet eszközeivel, élő vagy szárított növényekből, virágokból, növényi részekből, installáció felhasználásával, min. 1 m2 területen. Az egyes gyakorlati feladatokra fordítható időt — a helyi feltételek függvényében — a vizsgabizottság elnöke határozza meg, a feladatok elvégzésére legalább 2—2 órát, összesen minimum 8 órát kell fordítani. Az a jelölt, aki a gyakorlati vizsgarészen összesen nem éri el az 50%-os teljesítményt, annak minősítése „nem megfelelő”, és a vizsgát nem folytathatja. A gyakorlati vizsgarész lezárása után a jelölteket tájékoztatni kell az eredményekről. 2.3. Szóbeli vizsga A szóbeli vizsga helyét a vizsgáztató intézmény jelöli ki. A szóbeli vizsga rendjét a Vizsgabizottság elnöke határozza meg, a szóbeli vizsga megkezdése előtt. A vizsga rendjéről tájékoztatni kell a jelölteket. 2.3.1. Szakmai szóbeli vizsga A szakmai szóbeli vizsga kérdései a) és b) részre tagolódnak.

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes